ร้าน Summer corner ตั้งอยู่บนถนนสายหาดบางแสนเส้นเดียวกับ ม.บูรพา หน้าร้านไม่ได้แสดงความหรูหรา อลังการอะไรมากมาย แต่ทันทีที่ได้เข้ามาภายในร้าน สัมผัสได้ถึงความมี Style เรียบ แต่หรู  โต๊ะไม้สีสบายตา เรียงเป็นแถวดูเป็นระเบียบ ภายในดูกว้างขวางไม่อึดอัด เพดานห้องยกสูงดูโปร่งสบาย ห้องน้ำ 1 ก้องเข้าได้ทั้งชายหญิง สะอาดตา ภายนอกร้าน มีมุมส่วนตัวเล็กๆสำหรับท่านที่ชอบสูบบุหรี่ หรือต้องการบรรยากาศภายนอก จัดเป็นล็อกอย่างลงตัว
         มาพูดถึงรสชาติอาหารบ้าง ปกติชอบอาหาร Style ฟิวชั่นอยู่แล้ว จึงตอบโจทย์ตัณหาของตนเองได้อย่างลงตัว มีไวน์ที่นำเข้ามาจากชิลี - บลาซิล ที่มีตู้เก็บในอุณหภูมิที่พอเหมาะ รสชาติของกาแฟ กลมกล่อม ราคาไม่แพงจนขนลุกซุ่ ถือว่าสมราคา สมรสชาติ
         พนักงาน และผู้ดูแลร้านต้อนรับและดูแลลูกค้าเป็นอย่างดี เอาใจใส่และคอยสังเกตลูกค้าอยู่เสมอ ( แอบมองพนักงาน ) 
           โดยรวมแล้วถือว่าร้านนี้ใช้ได้เลยทีเดียว หากมาบางแสนควรแวะมาอย่างยิ่ง
